Geseënd aan almal | Dion se gedagtes
« Uitbuiting van vakansiegangers
Maai Troe lav »
Geseënd aan almal
Desember 14, 2010 deur Dion Soos grys winterdae met jou gedagtes verborge in ‘n boek; skielik word jy bewus weer van jou omgewing en kyk op – dit het begin reën… So het Desember en Kersfees weer skielik op die toneel verskyn. Mens het die hele jaar daarna uitgesien – dis nou hier, so wat nou gemaak?
My laaste dag in die tuig is Woensdag, 15 Desember, en ek klim eers die 19de Januarie 2011 weer voor die perdekar in!
Ek gaan glad nie beskikbaar wees nie – geheel incommunicado – so ek wil graag vir julle almal God se rykste seën toewens oor hierdie spesiale tyd, die herdenking van Sy Seun se geboorte. Mag ons almal nooit sig daarvan verloor nie. Ons almal word so maklik meegesleur deur die kommersieël, die geskenke, spandeer en partytjies terwyl die rooi en blou ligte van ongelukke op paaie ons gesigte verf. Kom ons almal onthou waaroor dit eintlik gaan.
Ek hoop almal geniet hierdie tyd en werk so bietjie welverdiende rus in. Vir die wat die langpad aanpak – ek wil graag God se reisgenade oor julle en jul families uitspreek, dat julle ongeskonde uitkom waar julle wil wees en weer netso terugkeer. Ek vra ook vir Sy hand van beskerming oor ons nagelate huise en besittings. Laastens wil ek dankie sê vir jul almal se vriendskappe, raad, kommentaar en belangstelling deur 2010. Ons het almal ons eie wroeginge deur die jaar beleef, sommiges meer as ander. Die jaartjie is amper nou genadiglik verby, en ek wens julle almal net die beste toe vir volgende jaar.
Liefdegroete en seën van:
Die Difficult Dutchman, die Irishman en die twee Engele.
op Desember 14, 2010 at 4:45 nm | Antwoord Son
Geseënde Feestyd vir jou en jou familie ook. Kom veilig terug in 2011 🙂
op Desember 16, 2010 at 9:56 nm | Antwoord Anna
Ek hoop julle geniet die vakansie en dat julle baie seen sal ervaar oor die Kersseisoen en regdeur 2011.
op Januarie 10, 2011 at 9:51 vm | Antwoord meermin
AAN – Die Difficult Dutchman, die Irishman en die twee Engele. 😉 🙂 😆 Hoop julle geniet die vakansie, en dat 2011 ‘n wonderlike jaar vir ieder en elk gaan wees. My beste wense vergesel julle as gesin. 🙂
op Januarie 21, 2011 at 9:02 vm | Antwoord toortsie
21 Januarie 2011. mooi jaar vir julle!!
op Januarie 24, 2011 at 12:47 nm | Antwoord meermin
Dion hou julle nog vakansie ❓ Die jaar stap al weer vinnig einde toe, en hierdie inskrywing van jou is nou al baie oud jong!!! 🙂 😆 😉 Gaan dit nog goed met julle ❓ Ek vang maar so met die tyd op met al die blogs, deesdae is daar net te veel blogs en hopeloos te min tyd om almal te lees. Ek het gelukkig my gunstelinge blogs waar ek MOET inloer elke dag 🙂 🙄 Lekker dag en week vir julle as gesin !!!!
op Januarie 26, 2011 at 10:51 vm | Antwoord Sonlig
Ja-nee. Ek is met Meermin.
Hallooooooo!!!!! Dis amper Paasfees………………………..
op Januarie 26, 2011 at 10:52 vm | Antwoord Sonlig
Actually…is dít presies waarom ek nie blog nie. Daar is tye wat ek julle sal mal maak en dan sal julle weer vir maaaaaaaaaaande niks van my hoor nie.